Споделете във...

Pinterest Linkedin

16 от топ акро-параглайдинг пилотите в света (според ранг-листата на FAI) ще се съревновават във въздуха над красивия остров Ла Реюнион. Те ще покажат най-доброто във въздушната акробатика, в битка за титлата „Акро-мастър пилот на 2017“.









Този формат се провежда за първи път на вулканичния остров, след множество световни купи по cross country – заради перфектните условия за летене, които предоставя климатът и островът.

Акро-състезанието през 2017 г. се състои от два етапа: пилотите ще излитат от две определени точки – на 700 и на 1600 м надморска височина , откъдето ще тренират и ще правят демонстрации. Те ще бъдат спускани от хеликоптер над залива Св. Льо – община в западната част на френския остров Ла Реюнион.

„Това е много добре за фактора височина“, споделя Весо Овчаров – българският акро-пилот. „По този начин всеки участник ще има равни условия с останалите. За сравнение, когато се излита от планина, всеки полет е със сравнително различна височина и понякога това може сериозно да ощети пилота“.

Предизвикателствата са от различно естество, като основните са: трябва преди всеки полет да си сгънеш крилото за скок. Това отнема минимум 30 минути от времето на пилота. Също така, солената морска вода би била пагубна за екипировката на всеки пилот, при приводняване двата осигурени за целта понтона във водата. Това е едно допълнително сложно умение, което трябва да владеят въздушните „мастъри“. А най-„забавният“ фактор е, че гъмжи от акули.

„Зная за този остров от статии и винаги ме е изкушавал да го посетя. Благодарение на това състезание ще имам възможност да го опозная и се надявам да мога да реализирам полет от самия връх, а също така и да направя няколко скока с wingsuit от хеликоптера“, казва Весо Овчаров.

„Като цяло нивото на пилотите е все по-високо и средната им възраст е между 20-25 години. За мен – да съм из между избраните топ 16 в света, е само по себе си голямо признание. Въпреки проблеми с екипировката този сезон и липсата на условия за тренировки, заминавам с надеждата, че дългогодишният ми опит ще компенсира тези фактори и ще ми помогне да се представя добре.“

Най-силно присъствие има от страна на Франция, с 6 пилота, сред които и Тим Алонги, двама от Испания, вкл. Хорацио Ллоренс, и по един представител от Чили, Бразилия, Австрия, Норвегия, Швейцария, Швеция. Ондрей Прохажка от Чехия е партньор на Весо Овчаров в акробатничите полети у нас и по света.